stanford-oval/wikipedia huggingface dataset:
กายวิภาคศาสตร์มนุษย์
ประวัติของการศึกษากายวิภาคศาสตร์มนุษย์ > การศึกษากายวิภาคศาสตร์ในยุคปัจจุบัน

ในช่วงศตวรรษที่ 19 ด้วยวิทยาการใหม่ทางด้านเคมี ทำให้สามารถนำสารเคมีมาใช้ในการรักษาสภาพและศึกษาโครงสร้างส่วนต่างๆของมนุษย์ ทั้งในระดับมหกายวิภาคศาสตร์ และระดับจุลกายวิภาคศาสตร์ได้มากขึ้น และทำให้ความรู้ทางด้านนี้ก้าวหน้าไปอย่างรวดเร็ว มีการศึกษาอวัยวะต่างๆของมนุษย์อย่างเป็นระบบระเบียบ จนกระทั่งในศตวรรษที่ 20 ได้มีการนำเอาเครื่องมือทางฟิสิกส์มาใช้ในการศึกษาโครงสร้างภายในของมนุษย์ที่ยังมีชีวิตอยู่ เช่น การใช้รังสีเอกซ์ การสร้างภาพด้วยเรโซแนนซ์แม่เหล็ก (Magnetic resonance imaging) และการถ่ายภาพรังสีส่วนตัดอาศัยคอมพิวเตอร์ (Computer tomography) ซึ่งนับว่าเป็นวิวัฒนาการล่าสุดในการวิเคราะห์โครงสร้างของมนุษย์เพื่อนำไปประยุกต์ใช้ในการวินิจฉัยโรค
แนวทางของการศึกษากายวิภาคศาสตร์มนุษย์

ปัจจุบัน การศึกษากายวิภาคศาสตร์ของมนุษย์จะแบ่งออกเป็นสองแบบ คือการศึกษาเฉพาะในแต่ละส่วน (Regional approach) และการศึกษาในแต่ละระบบอวัยวะ (Systemic approach)
แนวทางของการศึกษากายวิภาคศาสตร์มนุษย์ > กายวิภาคศาสตร์มนุษย์เฉพาะส่วน

โดยทั่วไปแล้ว ร่างกายของมนุษย์จะถูกแบ่งออกเป็น 7 ส่วน ได้แก่
ศีรษะและลำคอ (Head and neck) ได้แก่ส่วนของร่างกายที่อยู่เหนือต่อช่องอก
รยางค์บน (Upper limbs) ซึ่งรวมตั้งแต่ส่วนของไหล่ ต้นแขน ศอก ปลายแขน ข้อมือ และมือ
หลัง (Back) คือโครงสร้างส่วนที่อยู่โดยรอบกระดูกสันหลังตั้งแต่ส่วนคอถึงก้นกบ
ทรวงอก (Thorax) คือบริเวณตั้งแต่ส่วนที่อยู่ด้านล่างต่อลำคอ จนถึงกะบังลม
ช่องท้อง (Abdomen) คือบริเวณตั้งแต่กะบังลมจนถึงขอบเชิงกรานและเอ็นขาหนีบ (inguinal ligamant)
อุ้งเชิงกรานและฝีเย็บ (Pelvis and perineum) ได้แก่บริเวณที่อยู่ใต้ขอบเชิงกรานลงไปจนถึงแผ่นปิดเชิงกราน (pelvic diaphragm) ส่วนฝีเย็บเป็นบริเวณโดยรอบทวารหนักและอวัยวะสืบพันธุ์ ซึ่งอยู่ใต้แผ่นปิดเชิงกราน
รยางค์ล่าง (Lower limbs) คือส่วนที่อยู่ใต้ต่อเอ็นขาหนีบ ซึ่งได้แก่ต้นขา เข่า น่อง ข้อเท้า จนถึงเท้า
แนวทางของการศึกษากายวิภาคศาสตร์มนุษย์ > กายวิภาคศาสตร์มนุษย์ในแต่ละระบบ

มนุษย์ประกอบด้วยระบบของอวัยวะทั้งหมด 10 ระบบ ซึ่งได้แก่
ระบบเครื่องห่อหุ้มร่างกาย (Integumentary system)
ระบบหัวใจหลอดเลือด (Cardiovascular system)
ระบบทางเดินหายใจ (Respiratory system)
ระบบย่อยอาหาร (Digestive system)
ระบบขับถ่าย (Excretory system)
ระบบน้ำเหลือง (Lymphatic system)
ระบบกระดูกกล้ามเนื้อ (Musculoskeletal system)
ระบบประสาท (Nervous system)
ระบบต่อมไร้ท่อ (Endocrine system)
ระบบสืบพันธุ์ (Reproductive system)
แหล่งข้อมูลอื่น

Anatomy Dissection เก็บถาวร 2006-01-27 ที่ เวย์แบ็กแมชชีน วิดีโอคลิป แสดงสาธิตการชำแหละร่างกายมนุษย์
e-Anatomy เก็บถาวร 2017-06-25 ที่ เวย์แบ็กแมชชีน - แสดงภาพตัดขวางของร่างกายมนุษย์ ในแบบ interactive
แอนเดรียส เวซาเลียส
ภาพ บทเรียนกายวิภาคของนายแพทย์ทุลพ์ โดยแรมบรังด์แสดงภาพของการสาธิตการชำแหละศพในสมัยศตวรรษที่ 17
ภาพสแกนโดยการถ่ายภาพรังสีส่วนตัดอาศัยคอมพิวเตอร์ แสดงภาคตัดขวางของศีรษะของมนุษย์ ในระนาบที่ผ่านเบ้าตา สมองกลีบขมับ และซีรีเบลลัม
การค้าขายแลกเปลี่ยนก๊าซเรือนกระจก

โรงงานไฟฟ้าถ่านหินในเยอรมนี
การค้าขายแลกเปลี่ยนแก๊สเรือนกระจก (อังกฤษ: Emissions trading หรือ cap and trade) เป็นวิธีการอีกอย่างหนึ่งที่จะให้แรงจูงใจทางการเงินเพื่อให้ลดการปล่อยแก๊สเรือนกระจก โดยใช้การพัฒนาโครงการคาร์บอนขึ้นมาใช้ลดแก๊สเรือนกระจกและให้การตอบแทนเป็น คาร์บอนเครดิตซึ่งนำไปซื้อขายแลกเปลี่ยนได้ พิธีสารเกียวโตได้ให้ช่องทางนี้ไว้เพื่อการลดคาร์บอนแล้วขาย (cap and trade) ในกลไกการพัฒนาที่สะอาด Clean Development Mechanism (CDM) รวมทั้งการทำ Joint Implementation เพื่อให้มีการยืดหยุ่นในการจัดการกับคาร์บอน
ในการซื้อขายนี้ เริ่มต้นจากผู้มีอำนาจหน้าที่ซึ่งโดยมากจะเป็นรัฐบาล จะกำหนดจุดสูงสุดที่อนุญาตให้ปล่อยคาร์บอนได้ (อาจเป็นการปล่อยแก๊สเรือนกระจกชนิดอื่นแต่เทียบสัดส่วนกับคาร์บอนไดออกไซด์) แต่ละโรงงานก็จะได้สิทธิที่จะสามารถปล่อยได้ในจำนวนหนึ่ง โรงงานที่ปล่อยคาร์บอนเกินจุดที่กำหนดจึงต้องไปซื้อสิทธิมาจากโรงงานที่ปล่อยไม่ถึงสิทธิของตนนั้น ถ้าปล่อยเกินโดยไม่ซื้อจะได้รับการลงโทษอย่างรุนแรง ยกตัวอย่างเช่น โรงงานหนึ่งก่อนเริ่มโครงการเคยปล่อยคาร์บอนไดออกไซด์ 100,000 ตันต่อปี เมื่อเข้าโครงการโดยพันธะทางกฎหมายและสมัครใจ จะต้องลดการปล่อยลง 5% คือสามารถปล่อยได้ 95,000 ตันต่อปี ถ้าทำได้สามารถนำส่วนที่ลดได้ไปขายได้ แต่ถ้าลดไม่ได้ ต้องเสียเงินไปซื้อส่วนที่เกินไปจากผู้ที่ลดได้
องค์กรจากภาครัฐ และภาคเอกชนต่างให้ความสนใจในการมุ่งสู่การเป็นองค์กรคาร์บอนต่ำ (Low-carbon organization) หรือ ผลิตผลิตภัณฑ์ที่มีค่าคาร์บอนฟุตพริ้นท์ต่ำ  โดยในประเทศไทยมีการตั้งจัด “โครงการลดแก๊สเรือนกระจกภาคสมัครใจตามมาตรฐานของประเทศไทย (Thailand Voluntary Emission Reduction Program: T-VER)” คือ โครงการลดแก๊สเรือนกระจกที่องค์การบริหารจัดการแก๊สเรือนกระจก (อบก.) พัฒนาขึ้นเพื่อส่งเสริมและสนับสนุนให้ทุกภาคส่วนมีส่วนร่วมในการลดแก๊สเรือนกระจกในประเทศโดยความสมัครใจ และสามารถนำปริมาณการลดการปล่อยแก๊สเรือนกระจกที่เกิดขึ้น ที่เรียกว่าคาร์บอนเครดิต ไปขายในตลาดคาร์บอนภาคสมัครใจในประเทศได้ ซึ่งสามารถนำมาชดเชยปริมาณแก๊สเรือนกระจกที่ปล่อยออกมาจากกิจกรรมต่างๆ
การทำกิจกรรมชดเชยคาร์บอนที่ อบก. จะให้การรับรองกิจกรรมชดเชยคาร์บอน 4 ประเภท ได้แก่
การรับรองกิจกรรมชดเชยคาร์บอนของสินค้าและบริการ
การรับรองกิจกรรมชดเชยคาร์บอนของการจัดประชุม หรือ งานอีเว้นท์
การรับรองกิจกรรมชดเชยคาร์บอนขององค์กร
การรับรองกิจกรรมชดเชยคาร์บอนของกิจกรรมส่วนบุคคล
ซึ่งมีหน่วยงานทั้งภาครัฐและภาคเอกชน ร่วมกันแสดงเจตจำนงค์ในการทำกิจกรรมชดเชยคาร์บอนเครดิตและแสดงพลังความรับผิดชอบต่อสังคมร่วมกัน ประกอบด้วย กลุ่มมิตรผล, ธนาคารกสิกรไทย จำกัด (มหาชน), บริษัท การบินไทย จำกัด (มหาชน), โรงแรมศิวาเทล กรุงเทพฯ, บริษัท สแครทซ์ เฟิร์สท์ จำกัด (Wonderfruit), ธนาคารแห่งประเทศไทย, สภาอุตสาหกรรมแห่งประเทศไทย, โรงพิมพ์มหาวิทยาลัยธรรมศาสตร์, ศูนย์เชี่ยวชาญเฉพาะทางด้านกลยุทธ์ธุรกิจที่เป็นมิตรต่อสิ่งแวดล้อม และมหาวิทยาลัยเกษตรศาสตร์
การควบคุมบังคับบัญชา

ผู้เฝ้าดูที่สถานีของเธอในศูนย์ข้อมูลการรบของเรือรบสหรัฐคาร์ล วินสัน ในปี ค.ศ. 2001
การควบคุมบังคับบัญชา (อังกฤษ: command and control; อักษรย่อ: C2) เป็น "ชุดคุณลักษณะและกระบวนการทางองค์กรและทางเทคนิค ... [ที่] ใช้ทรัพยากรมนุษย์, กายภาพ และข้อมูลเพื่อแก้ไขปัญหาและบรรลุภารกิจ" เพื่อให้บรรลุเป้าหมายขององค์กรหรือแผนการ ตามคำนิยามของปี ค.ศ. 2015 โดยนักวิทยาการทหาร มาริอุส วาสซิลู, เดวิด เอส. อัลเบิตส์ และโจนาธาน อาร์. แอเกรอ ซึ่งคำนี้มักหมายถึงระบบทหาร
เวอร์ชันคู่มือราชการสนาม 3-0 ของกองทัพบกสหรัฐที่หมุนเวียนประมาณ ค.ศ. 1999 นิยามการควบคุมบังคับบัญชาในองค์กรการทหาร ในฐานะการใช้อำนาจหน้าที่ และทิศทางโดยทหารผู้บัญชาการที่กำหนดไว้อย่างเหมาะสม บนกองกำลังที่ได้รับมอบหมายและห้อยท้าย ในการบรรลุเป้าหมายของภารกิจ
คำนิยามของนาโตในปี ค.ศ. 1988 สำหรับการควบคุมบังคับบัญชา คือการใช้อำนาจและทิศทางโดยบุคคลที่กำหนดไว้อย่างเหมาะสม บนทรัพยากรที่ได้รับมอบหมายในการบรรลุเป้าหมายร่วมกัน ส่วนคำนิยามของกองทัพออสเตรเลียคล้ายกับของนาโต โดยเน้นว่าการควบคุมบังคับบัญชา เป็นระบบเสริมกำลังบุคลากรที่กำหนด ให้ใช้อำนาจและทิศทางที่ถูกต้อง บนกองกำลังที่ได้รับมอบหมายเพื่อการบรรลุเป้าหมายของภารกิจและภาระหน้าที่ (หลักการออสเตรเลียดำเนินไปสู่การกล่าว: การใช้คำศัพท์และคำจำกัดความที่ตกลงกันไว้นั้นเป็นพื้นฐานของระบบการควบคุมบังคับบัญชาใด ๆ รวมถึงการพัฒนาหลักการและขั้นตอนร่วมกัน คำจำกัดความในย่อหน้าต่อไปนี้มีข้อตกลงระหว่างประเทศบางส่วน แม้ว่าไม่ใช่ทุกพันธมิตรที่อาจเกิดขึ้น จะใช้คำที่มีความหมายเหมือนกันอย่างถูกต้อง)
ภาพรวม > มุมมองของสหรัฐ

พจนานุกรมศัพท์ทหารและข้อกำหนดที่เกี่ยวข้องของกระทรวงกลาโหมสหรัฐ ได้นิยามการควบคุมบังคับบัญชาในฐานะ "การใช้อำนาจและการชี้นำโดยผู้บังคับบัญชาที่ได้รับมอบหมายอย่างเหมาะสมเหนือกองกำลังที่ได้รับมอบหมายและเข้าร่วมในการบรรลุภารกิจ ซึ่งเรียกอีกอย่างว่า C2 แหล่งที่มา: JP 1"
ดูเพิ่ม

การควบคุมโดยพลเรือน
การสงครามอิเล็กทรอนิกส์
ความสับสน (สงคราม)
แหล่งข้อมูลอื่น

Command and control definitions and procedures, UK College of Policing, www.app.college.police.uk
The Command and Control Research Program (CCRP)
"Understanding Command and Control" by D. S. Alberts and R. E. Hayes (2006)
กานามัยซิน เอ

ระวังสับสนกับ กานามัยซิน บี
| --- | --- |

ข้อมูลทางคลินิก
AHFS/Drugs.com: โมโนกราฟ
ระดับความเสี่ยงต่อทารกในครรภ์:  D 
ช่องทางการรับยา: การรับประทาน, ฉีดเข้าหลอดเลือดดำ, ฉีดเข้ากล้ามเนื้อ
รหัส ATC: A07AA08 (WHO) J01GB04 S01AA24
ข้อมูลเภสัชจลนศาสตร์
ชีวประสิทธิผล: ต่ำมากหากบริหารยาทางปาก
การเปลี่ยนแปลงยา: ไม่ทราบแน่ชัด
ครึ่งชีวิตทางชีวภาพ: 2 ชั่วโมง 30 นาที
การขับออก: ปัสสาวะ (ในรูปที่ไม่เปลี่ยนแปลง)
ตัวบ่งชี้
 ชื่อตามระบบ IUPAC 2- (aminomethyl) - 6-[4,6-diamino-3- [4-amino-3,5-dihydroxy-6- (hydroxymethyl) tetrahydropyran-2-yl]oxy- 2-hydroxy- cyclohexoxy]- tetrahydropyran- 3,4,5-triol 
เลขทะเบียน CAS: 59-01-8 Y
PubChem CID: 6032
DrugBank: DB01172 Y
ChemSpider: 5810 Y
UNII: RUC37XUP2P
ChEBI: CHEBI:17630 Y
ChEMBL: CHEMBL1384 Y
PDB ligand: KAN (PDBe, RCSB PDB)
ECHA InfoCard: 100.000.374 
ข้อมูลทางกายภาพและเคมี
สูตร: C18H36N4O11
มวลต่อโมล: 484.499 g·mol−1
แบบจำลอง 3D (JSmol): Interactive image
 SMILES O ([C@@H]2[C@@H](O) [C@H](O[C@H]1O[C@H](CN) [C@@H](O) [C@H](O) [C@H]1O) [C@@H](N) C[C@H]2N) [C@H]3O[C@@H]([C@@H](O) [C@H](N) [C@H]3O) CO 
 InChI InChI=1S/C18H36N4O11/c19-2-6-10 (25) 12 (27) 13 (28) 18 (30-6) 33-16-5 (21) 1-4 (20) 15 (14(16) 29) 32-17-11 (26) 8 (22) 9 (24) 7 (3-23) 31-17/h4-18,23-29H,1-3,19-22H2/t4-,5+,6-,7-,8+,9-,10-,11-,12+,13-,14-,15+,16-,17-,18-/m1/s1 Y Key:SBUJHOSQTJFQJX-NOAMYHISSA-N Y 
  (verify)
 สารานุกรมเภสัชกรรม
กานามัยซิน เอ (อังกฤษ: Kanamycin A) หรือที่นิยมเรียกกันง่าย ๆ คือ กานามัยซิน เป็นยาปฏิชีวนะชนิดหนึ่งในกลุ่มอะมิโนไกลโคไซด์ มีข้องบ่งใช้ในการรักษาโรคที่เกิดจากการติดเชื้อแบคทีเรียที่รุนแรง และวัณโรค แต่ไม่ถูกจัดให้เป็นการรักษาทางเลือกแรก โดยกานามัยซินมีทั้งในรูปแบบยารับประทาน, ยาสำหรับการฉีดเข้าหลอดเลือดดำ และยาสำหรับการฉีดเข้ากล้ามเนื้อ ทั้งนี้ การใช้กานามัยซินในการรักษาโรคที่เกิดจากการติดเชื้อแบคทีเรียใดๆนั้นแนะนำให้ใช้ยานี้ในระยะสั้นเท่านั้น โดยปกติคือ 7–10 วัน อย่างไรก็ตาม กานามัยซินไม่มีผลในต้านไวรัสเช่นเดียวกันกับยาปฏิชีวนะชนิดอื่น
เนื่องด้วยกานามัยซินเป็นยาในกลุ่มอะมิโนไกลโคไซด์ ดังนั้นจึงมีกลไกการออกฤทธิ์ที่คล้ายคลึกันกับยาอื่นในกลุ่ม กล่าวคือ กานามัยซินจะออกฤทธิ์ยับยั้งการสังเคราะห์โปรตีนของแบคทีเรีย ทำให้แบคทีเรียเป้าหมายขาดโปรตีนที่จำเป็นในการดำรงชีวิตและเพิ่มจำนวน ทำให้เซลล์แบคทีเรียนั้น ๆ ตายในที่สุด อาการไม่พึงประสงค์ที่สำคัญจากการได้รับการรักษาด้วยกานามัยซิน คือ การเกิดปัญหาเกี่ยวกับการได้ยินและการทรงตัว ในบางรายอาจพบว่ายาทำให้ไตมีการทำงานที่ลดน้อยลงได้ ทั้งนี้ ไม่แนะนำให้ใช้กานามัยซินในหญิงตั้งครรภ์ เนื่องจากยานี้อาจก่อให้เกิดอันตรายแก่ทารกในครรภ์ได้ ส่วนการใช้ในหญิงให้นมบุตรนั้นมีความปลอดภัยค่อนข้างสูง เนื่องจากยานี้ถูกขับออกทางน้ำนมได้น้อยมาก
กานามัยซินถูกค้นพบในปี ค.ศ. 1957 โดยนักวิทยาศาสตร์ชาวญี่ปุ่น – ฮามาโอะ อูเมซาวะ (Hamao Umezawa) โดยสามารถแยกกานามัยซินได้จากเชื้อแบคทีเรีย Streptomyces kanamyceticus โดยยานี้ได้ถูกจัดเป็นหนึ่งในรายการยาจำเป็นขององค์การอนามัยโลก (World Health Organization's List of Essential Medicines) ซึ่งเป็นรายการยาที่มีประสิทธิภาพและความปลอดภัยสูง และมีความสำคัญเป็นลำดับแรกของระบบสุขภาพพื้นฐานของประชาชนในประเทศต่าง ๆ ในปี ค.ศ. 2015 ราคาสำหรับการขายส่งของกานามัยซินในประเทศกำลังพัฒนามีมูลค่าระหว่าง 0.94 – 1.18 ดอลลาร์สหรัฐ ต่อการบริหารยาหนึ่งครั้ง ปัจจุบัน ยานี้ไม่มีจำหน่ายในตลาดยาของสหรัฐอเมริกาแล้ว
การใช้ประโยชน์ทางการแพทย์ > ขอบเขตการออกฤทธิ์

กานามัยซินมีข้อบ่งใช้สำหรับการรักษาระยะสั้นสำหรับโรคที่เกิดจากการติดเชื้อแบทีเรีย E. coli, สกุลโปรเตียส (ทั้งกรณี indole-positive และ indole-negative), Enterobacter aerogenes, Klebsiella pneumoniae, Serratia marcescens, และสกุลอซีเนโตแบคเตอร์ ในกรณีที่เป็นการติดเชื้ออย่างรุนแรงแต่ไม่ทราบเชื้อสาเหตุที่แน่ชัด ผู้ป่วยจะได้รับการรักษาด้วยกานามัยซินร่วมกับเพนิซิลลินหรือเซฟาโลสปอรินในรูปแบบฉีด อย่างใดอย่างหนึ่ง จนกว่าจะทราบผลการเพาะเลี้ยงเชื้อหรือผลทดสอบความไวของเชื้อสาเหตุต่อยาปฏิชีวนะชนิดต่าง ๆ ในกรณีโรคที่เกิดจากการติดเชื้อไวรัสนั้น กานามัยซินไม่มีประสิทธิภาพในการรักษาเช่นเดียวกันกับยาปฏิชีวนะชนิดอื่นๆ
การใช้ประโยชน์ทางการแพทย์ > การใช้ในกลุ่มประชากรพิเศษ

กานามัยซินเป็นยาปฏิชีวนะอีกชนิดหนึ่งที่ควรหลีกเลี่ยงการใช้ในหญิงตั้งครรภ์ เนื่องจากอาจก่อให้เกิดอันตรายแก่ตัวอ่อนในครรภ์ได้ (ระดับความเสี่ยงต่อทารกในครรภ์ ระดับ D) ส่วนการใช้ยานี้ในหญิงที่กำลังอยู่ในช่วงให้นมบุตรนั้นมีความปลอดภัยค่อนข้างสูง เนื่องจากกานามัยซินถูกขับออกทางน้ำนมได้น้อยมาก อย่างไรก็ตามเพื่อลดความเสี่ยงที่อาจเกิดขึ้นกับทารก ทางผู้ผลิตได้แนะนำให้หยุดการให้นมระหว่างี่ได้รับกานามัยซิน หรือหลีกเลี่ยงไปใช้ยาอื่น แต่สมาคมกุมารเวชศาสตร์แห่งสหรัฐอเมริกา (American Academy of Pediatrics) ได้ลงความเห็นโดยอาศัยข้อมูลจากการศึกษาทดลองต่าง ๆ ว่า กานามัยซินนั้นสามารถใช้ได้อย่างปลอดภัยในหญิงให้นมบุตร
ส่วนในเด็กและทารกนั้น สามารถใช้กานามัยซินในการรักษาโรคติดเชื้อแบคีเรียตามข้อบ่งใช้ที่กำหนดได้ แต่อาจต้องมีการปรับลดขนาดยากานามัยซินลง เนื่องจากไตยังทำงานได้ไม่เต็มที่เท่าผู้ใหญ่ ทำให้เสี่ยงต่อการเกิดพิษและอาการไม่พึงประสงค์จากยาได้ หากใช้กานามัยซินในปริมาณปกติทั่วไป
อาการไม่พึงประสงค์

อาการไม่พึงประสงค์จากการใช้กานามัยซินที่รุนแรงนั้น ได้แก่ การได้ยินเสียงผิดปกติในหู หรือ การสูญเสียการได้ยิน ซึ่งเป็นสัญญาณที่บ่งบอกถึงภาวะที่ยาเป็นพิษต่อหู, การเกิดพิษต่อไต, และปฏิกิริยาการแพ้ยา ส่วนอาการไม่พึงประสงค์อื่นที่อาจพบเกิดขึ้นได้ ได้แก่ คลื่นไส้, อาเจียน, ท้องเสีย, โรคกล้ามเนื้ออ่อนแรงชนิดร้าย, ปวดศีรษะ, ความรู้สึกสัมผัสเพี้ยน, การมองเห็นผิดปกติ, กล้ามเนื้ออ่อนแรง, และการดูดซึมอาหารผิดปกติ
เภสัชวิทยา > ชีวสังเคราะห์

กานามัยซิน เอ เป็นยาปฏิชีวนะที่คัดแยกได้จากแบคทีเรีย Streptomyces kanamyceticus นอกจากนี้การคัดแยกดังกล่าวยังมียาปฏิชีวนะอื่น ๆ เป็นส่วนผสมอีกหลายชนิด ได้แก่ กานามัยซิน บี, กานามัยซิน ซี, กานามัยซิน ดี, และกานามัยซิน เอกซ์ แต่กานามัยซิน เอ นั้นถือเป็นสารหลักที่สกัดได้
ชีวสังเคราะห์ของกานามัยซินนั้นแบ่งออกเป็น 2 ส่วน โดยส่วนแรกนั้นจะคล้ายคลึงกันการสังเคราะห์ยาปฏิชีวนะอื่น ๆ ในกลุ่มอะมิโนไกลโคไซด์ เช่น บูตริโรซิน และนีโอมัยซิน เป็นต้น โดยหลังสิ้นสุดกระบวนการสร้าง aminocyclitol, 2-deoxystreptamine จาก D-glucopyranose 6-phosphate ทั้ง 4 ขั้นตอน กระบวนการสังเคราะห์กานามัยซินจะแบ่งออกเป็น 2 ทาง ทั้งนี้เนื่องมาจากความหลากหลายของเอนไซม์ที่เข้าทำปฏิกิริยาในขั้นตอนนั้น โดยในขั้นตอนนี้จะใช้ตัวให้หมู่ไกลโคซิล 2 ชนิด คือ UDP-N-acetyl-α-D-glucosamine และ UDP-α-D-glucose และได้ผลิตภัณฑ์สุดท้ายเป็นกานามัยซิน ซี และกานามัยซิน บี ส่วนอีกช่องทางหนึ่งนั้นจะได้ผลิตภัณฑ์สุดท้ายเป็น กานามัยซิน ดี และกานามัยซิน เอกซ์  อย่างไรก็ตาม ทั้งกานามัยซิน บี และกานามัยซิน ดี สามารถถูกเปลี่ยนให้เป็นกานามัยซิน เอ ได้ ดังนั้น ช่องทางการสังเคราะห์ทั้งสองจึงสามารถสร้างผลิตภัณฑ์สุดท้ายเป็นกานามัยซิน เอ ได้ทั้งหมด
เภสัชวิทยา > กลไกการออกฤทธิ์

กานามัยซินออกฤทธิ์โดยเข้าจับกับหน่วยย่อย 30 เอสของไรโบโซมในเซลล์โพรคาริโอต ส่งผลให้เกิดการแปรรหัสพันธุกรรมผิดพลาด ส่งผลให้ลำดับเบสในสายพอลีเพพไทด์เปลี่ยนแปลงไป จนไม่สามารถทำงานได้ นอกจากนี้กานามัยซินยังยับยั้งการย้ายตำแหน่ง (Translocation) ในกระบวนการการสังเคราะห์โปรตีน
เภสัชวิทยา > ส่วนประกอบ

กานามัยซินเป็นยาที่ประกอบไปด้วยยาปฏิชีวนะ 3 ชนิด คือ กานามัยซิน เอ, กานามัยซิน บี, และกานามัยซิน ซี โดยกานามัยซิน บีและซี สามารถเปลี่ยนเป็นกานามัยซิน เอ ได้ อย่างไรก็ตาม ยังไม่มีการศึกษาที่แน่ชัดถึงผลของกานามัยซินแต่ละชนิดต่อเซลล์โพรคาริโอตและยูคาริโอต
การใช้ในการทดลอง

ในการศึกษาด้านชีววิทยาระดับโมเลกุล ได้มีนำเอากานามัยซินมาใช้เป็นสารในการแยกแบคทีเรีย (E. coli) ที่ถูกพัฒนาสายพันธุ์ขึ้น (เช่น การใช้พลาสมิด) เพื่อให้ดื้อต่อยากานามัยซิน (ส่วนใหญ่เป็นยีนที่สร้างเอนไซม์ Neomycin phosphotransferase II; NPT II/Neo) โดยแบคทีเรียที่ได้รับการดัดแปลงสายพันธุ์ วึ่งมีพลาสมิดที่มีส่วนยียที่ดื้อต่อกานามัยซินอยู่ภายในเซลล์จะถูกชุบด้วยกานามัยซิน (ความเข้มข้น 50-100 ug/ml) ในจานเพาะเชื้อ หรือปล่อยให้เจริญเติบโตในอาหารเลี้ยงเชื้อที่มีส่วนผสมของกานามัยซิน (ความเข้มข้น 50-100 ug/ml) ซึ่งท้ายที่สุดแล้ว จะมีเฉพาะเชื้อแบคทีเรียที่ได้รับการตกแต่งสารพันธุกรรมเท่านั้นที่สามารถเจริญเติบโตในสภาวะดังกล่าวได้
การค้นหาแบบกระโดด

การค้นแบบกระโดด (อังกฤษ: jump search) หรือในบางครั้งเรียกว่า การค้นแบบบล็อก (อังกฤษ: block search) เป็นขั้นตอนวิธี สำหรับการค้นหาค่าที่สนใจภายในแถวลำดับที่มีการเรียงลำดับแล้ว
โดยจะทำการตรวจสอบข้อมูลในแถวลำดับทุก ๆ j ตัว โดยจะทำการตรวจสอบไปเรื่อย ๆ จนกว่าจะพบข้อมูลที่สนใจ ซึ่งวิธีนี้จะคล้ายกับการค้นแบบเชิงเส้น (Linear Search)
การค้นหาแบบนี้จะได้ผลดีที่สุดเมื่อ j มีค่าเท่ากับ รากที่สองของ n เมื่อ n เป็นความยาวของแถวลำดับ
ประสิทธิภาพการทำงาน

การค้นหาแบบกระโดด (Jump Search) หากใช้ค่าที่ดีที่สุดในการกระโดดค้นหา คือ √n เมื่อ n เป็นความยาวของแถวลำดับ แล้ว จะมีประสิทธิภาพเท่ากับ O(√n) ซึ่งดีกว่าการค้นแบบเชิงเส้น (Linear Search) ที่มีประสิทธิภาพเท่ากับ  O\left(n\right) แต่ก็มีประสิทธิภาพน้อยกว่า การค้นแบบทวิภาค (Binary Search) ที่มีประสิทธิภาพเท่ากับ  O\left(\log n\right)
เราสามารถเพิ่มประสิทธิภาพการทำงานได้โดยการทำการค้นแบบกระโดดหลายระดับในแถวลำดับย่อย โดยสำหรับ k ระดับของการค้นแบบกระโดด ที่มีบล็อกขนาด m ที่ l ระดับ จะมีประสิทธิภาพการทำงานเท่ากับ O (n^(k-l))
ดูเพิ่ม

การค้นแบบทวิภาค (Binary search)
การค้นแบบเชิงเส้น (Linear search)
การคิดเชิงออกแบบ

การคิดเชิงออกแบบ (อังกฤษ: design thinking) เป็นกระบวนการคิดเพื่อแก้ปัญหาและพัฒนาแนวคิดใหม่ ๆ โดยมีจุดมุ่งหมายคือการหาแนวทางการแก้ปัญหาที่เน้นมุมมองของผู้ใช้ (user-centered) และมีเจตนาในการสร้างผลลัพธ์ในอนาคตที่เป็นรูปธรรม เพื่อให้ได้แนวทางหรือนวัตกรรมที่ตอบโจทย์กับผู้ใช้และสถานการณ์
กระบวนการคิดเชิงออกแบบมี 3 ขั้นตอนหลัก คือ การเข้าใจปัญหา, การสร้างสรรค์ความคิด และ การสร้างแบบจำลองเพื่อการทดสอบพัฒนา
ขั้นตอนของการคิดเชิงออกแบบ > การเข้าใจปัญหา

เป็นขั้นตอนการทำความเข้าใจอย่างลึกซึ้ง ที่ต้องเน้นการทำความเข้าใจต่อผู้ใช้กลุ่มเป้าหมาย (insight) เป็นการสังเคราะห์ข้อมูลเพื่อการตั้งคำถามปลายเปิดหรือสมมติฐานที่ผลักดันให้เกิดความคิดสร้างสรรค์  และการวิเคราะห์ปัญหาเพื่อกำหนดแนวทางการแก้ปัญหาให้ชัดเจน โดยการเลือกและสรุปกรอบแนวทางความเป็นไปได้
ขั้นตอนของการคิดเชิงออกแบบ > การสร้างสรรค์ความคิด

การระดมความคิดใหม่ (ideate) อย่างไม่มีขีดจำกัด ให้มากที่สุด หลากหลายที่สุด ในรูปแบบการระดมสมอง (brainstorm) และนำไปสู่การประเมิน (idea evaluation) เลือกความคิดที่อยู่ภายใต้กรอบแนวทางความเป็นไปได้ ซึ่งอาจมีการซ้ำหลายรอบ
ความคิดแปลกใหม่ที่อยู่นอกกรอบแนวทางความเป็นไปได้ อาจถูกบันทึกและนำไปใช้ในการพัฒนาโครงการอื่นๆได้
ขั้นตอนของการคิดเชิงออกแบบ > การสร้างแบบจำลองเพื่อการทดสอบพัฒนา

การสร้างแบบจำลอง (prototype) ที่สื่อสารแนวคิดที่ดีที่สุดออกมาเป็นสิ่งที่จับต้องได้เพื่อใช้ในการพิสูจน์แนวคิด และนำไปทดสอบกับผู้ใช้กลุ่มเป้าหมายเพื่อสังเกตประสิทธิภาพและความคิดเห็นจากการใช้งาน โดยการรวบรวมผลตอบรับ ข้อเสนอแนะต่างๆ ตลอดจนคำแนะนำมาใช้ในการพัฒนาและปรับปรุงต่อไป ซึ่งอาจผ่านการทดสอบซ้ำหลายครั้งขึ้นกับความซับซ้อนของโซลูชั่น
แบบจำลองช่วยในการรวบรวมความคิดเห็นและปรับปรุงแนวคิด ช่วยให้เข้าใจถึงจุดแข็งและจุดอ่อนของโซลูชั่นใหม่
การคมนาคมลอนดอน

| --- | --- |
อังกฤษ: Transport for London

ชื่อย่อ: TfL
ก่อตั้ง: 3 กรกฎาคม 2000; 24 ปีก่อน (2000-07-03) (พระราชบัญญัติองค์การมหานครลอนดอน ค.ศ. 1999)
ประเภท: บรรษัทจัดตั้งตามกฎหมาย
สถานะตามกฎหมาย: หน่วยงานฝ่ายบริหารภายใต้องค์การมหานครลอนดอน
วัตถุประสงค์: องค์การคมนาคม
สํานักงานใหญ่: 5 เอนเดเวอร์สแควร์ ลอนดอน E20 1JN
ภูมิภาคที่รับผิดชอบ : ลอนดอน ประเทศอังกฤษ
ประธาน: นายกเทศมนตรีลอนดอน (ซาดีก คาน)
ผู้อำนวยการ: แอนดี ลอร์ด
องค์กรแม่: รถไฟใต้ดินลอนดอน สายเอลิซาเบธ รถเมล์ลอนดอน รถไฟลอนดอน ถนนลอนดอน รถไฟเหนือดินลอนดอน
องค์กรปกครอง: องค์การมหานครลอนดอน
งบประมาณ  : ค.ศ. 2019–20: 1.3 หมื่นล้านปอนด์สเตอร์ลิง (47% มาจากค่าตั๋ว)
พนักงาน  : 28,000
เว็บไซต์: tfl.gov.uk 
การคมนาคมลอนดอน (อังกฤษ: Transport for London ย่อ: TfL) เป็นหน่วยงานราชการส่วนท้องถิ่น ที่มีหน้าที่รับผิดชอบระบบการคมนาคมในนครลอนดอนและปริมณฑลในประเทศอังกฤษ บทบาทของการคมนาคมลอนดอน คือการทำให้กลยุทธ์ทางการเดินทางต่าง ๆ สำเร็จ และบริหารบริการการเดินทางในลอนดอน
การบริหาร

องค์การฯ ควบคุมโดยคณะผู้บริหารที่แต่งตั้งโดยนายกเทศมนตรีลอนดอน ซึ่งปัจจุบันคือ Sadiq Khan จากพรรคแรงงาน ผู้ซึ่งเป็นประธานคณะผู้บริหารด้วยเช่นเดียวกัน
ประวัติ

การคมนาคมลอนดอนตั้งขึ้นในปี พ.ศ. 2543 ซึ่งเป็นส่วนหนึ่งของสำนักเขตนครลอนดอนและปริมณฑล ตามกฎหมายสำนักเขตนครลอนดอนและปริมณฑล พ.ศ. 2542 อย่างไรก็ตาม องค์การไม่ได้รับผิดชอบรถไฟใต้ดินลอนดอน จนกระทั่งปี พ.ศ. 2546
ดูเพิ่ม

การคมนาคมในลอนดอน
แหล่งข้อมูลอื่น

เว็บไซต์อย่างเป็นทางการ
แผนการเดินทางของ TfL
เว็บไซต์ค่าเข้าเมืองลอนดอนของ TfL
| ด ค กการคมนาคมลอนดอน (Transport for London) |
| --- | --- |
รายชื่อ: รถไฟใต้ดินลอนดอน  ·  รถไฟเหนือดินลอนดอน  ·  DLR  ·  รถเมล์  ·  แท็กซี่  ·  รถราง  ·  รถไฟ  ·  รถโดยสาร  ·  แม่น้ำ  ·  ลอนดอนโทรแล้วรับ  ·  ถนน  ·  ค่าเข้าเมือง  ·  เขตลดควัน  ·  บัตรออยสเตอร์
ดูเพิ่ม: การคมนาคมในลอนดอน  ·  นายกเทศมนตรีลอนดอน  ·  นครหลวงลอนดอน  ·  เทศบาลลอนดอน  ·  นครลอนดอนและปริมณฑล
↑  "TfL funding". เก็บจากแหล่งเดิมเมื่อ 30 September 2015. สืบค้นเมื่อ 21 January 2016.
กัปตันเร็กซ์

| เร็กซ์ ซีที-7567 |
| --- | --- |
ตัวละครใน สตาร์ วอร์ส
กัปตันเร็กซ์ในซีซัน 4 ของ เดอะ โคลน วอร์ส
ปรากฏครั้งแรก: สงครามโคลน (ค.ศ. 2008)
สร้างโดย: จอร์จ ลูคัส
ให้เสียงโดย: ดี แบรดลีย์ เบเกอร์ (แอนิเมชัน) เทมูเอรา มอร์ริสัน (อาโซกา)
ข้อมูลตัวละครในเรื่อง
อาชีพ: โคลนทรูปเปอร์ของกองทัพแห่งสาธารณรัฐ
สังกัด:   สาธารณรัฐกาแลกติก  กองพันที่ 501  พันธมิตรกบฏ 
กัปตันเร็กซ์ (อังกฤษ: Captain Rex) (หมายเลขประจำตัว ซีที-7567) เป็นตัวละครในแฟรนไชส์ สตาร์ วอร์ส ที่สร้างโดย จอร์จ ลูคัส เขาได้รับการแนะนำตัวในฐานะตัวละครหลักในภาพยนตร์แอนิเมชัน ปี ค.ศ. 2008 เรื่อง สงครามโคลน  และแอนิเมชันชุดทางโทรทัศน์ที่เกี่ยวข้องในชื่อเดียวกัน เร็กซ์เป็นทหารโคลนของกองทัพแห่งสาธารณรัฐซึ่งโคลนจากนักล่าเงินรางวัลชาวแมนดาลอเรียน แจงโก้ เฟทท์ และเขารับใช้สาธารณรัฐกาแลกติกภายใต้การบังคับบัญชาของนายพลเจได อนาคิน สกายวอล์คเกอร์ และผู้บัญชาการเจได อาโซกา ทาโน นับตั้งแต่เปิดตัวใน สงครามโคลน เขายังปรากฏตัวในแอนิเมชันชุดทางโทรทัศน์ สตาร์ วอร์ส เรเบลส์ ปี ค.ศ. 2014, แอนิเมชันชุดทางโทรทัศน์ สตาร์ วอร์ส: ทีมโคตรโคลนมหากาฬ  ปี ค.ศ. 2021, แอนิเมชันชุดทางโทรทัศน์ เทลส์ ออฟ เดอะ เจได ปี ค.ศ. 2022 และสื่อแยกต่าง ๆ เช่นเดียวกับทหารโคลนทุกคนใน เดอะ โคลน วอร์ส, เรเบลส์, ทีมโคตรโคลนมหากาฬ และ เทลส์ ออฟ เดอะ เจได เร็กซ์ นั้นให้เสียงโดยดี แบรดลีย์ เบเกอร์ โดยใน อาโซกา เร็กซ์ได้เปิดตัวในรูปแบบคนแสดงในตอน "Part Five: Shadow Warrior" ซึ่งพากย์เสียงโดยเทมูเอรา มอร์ริสัน ในฉากที่เกิดขึ้นระหว่างสงครามโคลน
รูปร่างเขาแตกต่างจากทหารโคลนคนอื่น ๆ ด้วยผมสีบลอนด์ที่โกนเกือบสนิท การระบุตัวตนของเขาด้วยเครื่องหมายสีน้ำเงินบนชุดเกราะและดวงตาเหยี่ยวซึ่งมีการดัดแปลงที่วาดบนหมวกของเขา เร็กซ์ยังโดดเด่นด้วยการใช้ปืนพกบลาสเตอร์คู่ในการต่อสู้ เขาได้รับการขนานนามว่าเป็นทหารที่น่าเชื่อถือและเป็นแบบอย่างซึ่งอนาคินถือเป็น "ผู้บังคับบัญชาในลำดับแรก" ของเขา เร็กซ์ถูกแสดงออกมาในรูปแบบผู้ที่เชื่อว่าไม่เพียงแต่เป็นหน้าที่ของเขาที่จะต้องปฏิบัติตามคำสั่งเท่านั้น แต่ยังต้องปกป้องคนที่อยู่ภายใต้บัญชาของเขาด้วย อย่างไรก็ตามความเชื่อของเขาในสาธารณรัฐนั้นสั่นคลอนตลอดการดำเนินเรื่องในแอนิเมชันชุดนี้
การพัฒนาเบื้องต้นสำหรับภาพยนตร์ สงครามโคลน เลือกอัลฟา-17 ซึ่งมีอยู่ใน สตาร์ วอร์ส: รีพับลิก ให้เป็นตัวละครทหารโคลนหลัก อย่างไรก็ตามลูคัสรู้สึกว่าสิ่งนี้ทำให้เกิดการสัมผัสอักษรมากเกินไปกับนักแสดงหลักที่มีอยู่ จึงมีการสร้างตัวละครใหม่ขึ้นมาแทน เร็กซ์ได้รับการพัฒนาให้เป็นคนที่มีบุคลิกภาพหลักซึ่งเหล่าทหารรอบตัวเขาปรารถนา และถูกนำเสนอในโครงเรื่องที่สำรวจพัฒนาการของตัวละครของเขา เร็กซ์กลายเป็นขวัญใจของแฟน ๆ โดยได้รับตำแหน่งการโหวตจากแฟน ๆ และอันดับตัวละครใน สตาร์ วอร์ส อย่างต่อเนื่อง
การสร้างและการพัฒนา

การพัฒนาเบื้องต้นสำหรับภาพยนตร์ เดอะ โคลน วอร์ส เลือก อัลฟา-17 ซึ่งมีอยู่ในหนังสือการ์ตูนสตาร์ วอร์ส: รีพับลิก ให้เป็นตัวละครโคลนทรูปเปอร์หลัก อย่างไรก็ตามเนื่องจากอนาคิน สกายวอล์คเกอร์, อาโซกา ทาโน และอาร์ทูดีทู (อาร์ทู) ก็เป็นตัวละครหลักเช่นกัน จอร์จ ลูคัส ผู้สร้าง สตาร์ วอร์ส จึงรู้สึกว่าชื่อของอัลฟาสร้างการสัมผัสอักษรระหว่างนักแสดงหลักมากเกินไปและตัวละครใหม่ กัปตันเร็กซ์ จึงถูกสร้างขึ้นแทน ชื่อ "เร็กซ์" ถูกเลือกโดยลูคัสโดยก่อนหน้านี้ชื่อกัปตันเร็กซ์ถูกใช้สำหรับดรอยด์นักบินมือใหม่ที่มีแนวโน้มเกิดข้อผิดพลาด อาร์เอกซ์-24 ของ สตาร์ทัวร์ส ซึ่งเข้ามาแทนที่แนวคิดก่อนหน้านี้ที่เกี่ยวกับทหารผ่านศึกในสงครามโคลนที่คาดเดาไม่ได้และมักแบกรับเสี่ยง
นักพากย์เสียง ดี แบรดลีย์ เบเกอร์ พากย์เสียงตัวละครทหารโคลนทั้งหมดใน สงครามโคลน รวมถึงเร็กซ์ด้วย โดยเพื่อแยกความแตกต่างของแต่ละตัวละคร เบเกอร์พิจารณาลักษณะบุคลิกภาพของตัวละครทุกตัว เลือกลักษณะหนึ่งหรือสองลักษณะสำหรับแต่ละตัวและบันทึกเสียงแต่ละตัวต่างหากกัน เพื่อช่วยในด้านการพากย์เสียง เบเกอร์และผู้กำกับเดฟ ฟิโลนีได้พัฒนา "สามเหลี่ยมโคลน" ที่จัดเรียงตัวละครตามบุคลิกภาพ เร็กซ์ซึ่งมีลักษณะบุคลิกภาพเป็นศูนย์กลางตามที่โคลนนายอื่น ๆ ปรารถนานั้นถูกวางไว้ตรงกลาง และโคลนนายอื่น ๆ ที่แสดงถึงลักษณะบางอย่างที่มากเกินไปเมื่อเทียบกับเร็กซ์ จะถูกวางไว้รอบ ๆ ขอบของสามเหลี่ยม
ฟิโลนีหวังเป็นอย่างยิ่งว่าแอนิเมชันชุดนี้จะได้กล่าวถึงชะตากรรมของเร็กซ์และอาโซกา เนื่องจากพวกเขาไม่ได้ปรากฏใน สตาร์ วอร์ส เอพพิโซด 3 ซิธชำระแค้น ซึ่งปล่อยออกมาก่อน สงครามโคลน แต่เกิดขึ้นหลังเส้นเวลาของแอนิเมชันชุดนี้ ในเดือนเมษายน ค.ศ. 2011 เขาบอกเป็นนัยว่าเรื่องราวของตัวละครทั้งสองมีความเชื่อมโยงกัน และตั้งข้อสังเกตว่า: "หลายคนบอกว่าพวกเขาต้องการทราบข้อมูลเพิ่มเติมเกี่ยวกับ[อาโซกา]และรวมถึงเร็กซ์" นอกจากนี้เขายังกล่าวถึงความพยายามอย่างมีสติของทีมผู้ผลิตในการเขียนโครงเรื่องสำหรับเร็กซ์: "ผมคิดว่าอีกอย่างคือเรามีพัฒนาการที่ยอดเยี่ยมสำหรับเร็กซ์จนเราอยากจะบอกเล่าเรื่องราวของเร็กซ์ต่อไปและสิ่งต่าง ๆ ที่มีศูนย์กลางอยู่ที่เร็กซ์"